Raamfolie met foto: Raamfolie voordeur met foto Light Jungle
Raamfolie voordeur met foto Light Jungle
Light jungle party poster with monkeys on trees and flying parrot in rainforest vector illustration Jy is hier: Home Omsendbriewe Kontakbriewe Kontakbrief 1/2017
KONTAKBRIEF NR. 1/2017
Ek vertrou dat 2017 'n gelukkige jaar vir u kind in die Hoërskool Langenhoven sal wees. Die personeel is van voorneme om, soos in die verlede, hul beste te lewer in belang van u kind.
Mag ons almal die Here se goedheid en genade mildelik in 2017 ervaar!
Die matriekklas van 2016 het weer baie goed presteer. ‘n Opsomming van die uitslae sluit in:
60% van klas slaag met universiteitstoelating
Die skool se toppresteerder was Lané Labuschagne wat ’n gemiddeld van 89,6% en 7 vakonderskeidings behaal het.
Die ander toppresteerders van die skool was:
Daniel van Schalkwyk 87,7% (7 onderskeidings)
Sanja Steenekamp 84,9% (7 onderskeidings)
Kristia van Wyk 84,9% (6 onderskeidings)
Francois van Tonder 84% (6 onderskeidings)
Christine van Zyl 83,1% (6 onderskeidings)
Lize Jooste 81,4% (5 onderskeidings)
Carla Gray 80,7% (5 onderskeidings)
Elizma van Staden 80,3% (4 onderskeidings)
Nia Taljaard 80% (2 onderskeidings)
Marlé vd Berg 4 onderskeidings
Roché Saayman 4 onderskeidings
Angelique Booysen 4 onderskeidings
Baie geluk aan hierdie leerders en hul ouers. Hierdie uitslae is ’n bewys van die hoë akademiese standaard waarop ons baie trots en dankbaar is.
2. ATLETIEK: KLEUREBYEENKOMS
Die byeenkoms vind op Donderdag, 19 Januarie plaas. Heerlike verversings sal aangebied word en u teenwoordigheid gaan van hierdie byeenkoms ‘n sukses maak. Die optogte begin om 16:00 en die laaste item behoort om 20:30 afgehandel te wees.
Aan die einde van hierdie kwartaal sal u 'n toetsverslag ontvang oor u kind(ers) se akademiese vordering. Deur van die begin af aandag te skenk in die klas en gereeld te werk, is sukses binne elke leerder se bereik. ‘n Amptelike toetsreeks word vanaf 6 – 17 Maart geskryf. Teen 20 Januarie 2017 behoort u ’n assesseringsprogram vir elke vak van u kind se vakonderwysers te ontvang.
Die belangrikste datums waaroor ons tans beskik, verskyn op die aangehegte program. Probeer asseblief die tyd inruim om die skool se aktiwiteite by te woon, veral dié waarby u kind betrokke is.
5. SKOOLTYE: EERSTE KWARTAAL
Soos verlede jaar, begin die skool om 07:10, en sluit om 13:30 in die somermaande. Woensdae sluit die skool 40 minute vroeër, d.w.s. om 12:50. Die personeel bly op Woensdae 20 minute na die gewone sluitingstyd by die skool. Op dié wyse word 'n uur-skof geskep om te benut vir personeel-, vak- en ander beplanningsvergaderings.
6.1 Bestudeer asseblief die ingeslote skrywe van die Beheerliggaam baie goed. Die volgende word
U is aanspreeklik vir die betaling van onderriggeld volgens die SA Skolewet, no 84 van 1996, tensy u heeltemal daarvan vrygestel word. Die Beheerliggaam kan ook die betaling van onderriggeld deur 'n regsproses afdwing.
Aansoekvorms vir vrystelling of gedeeltelike vrystelling van onderriggelde moet die skool voor of op 27 Januarie 2017 bereik. Hierdie vorms is by mev Sandra Blom, in die kantoor, beskikbaar. Ouers wat in gebreke bly om voor die sperdatum 'n aansoek vir vrystelling van onderriggeld in te dien, sal vir die volle bedrag aanspreeklik gehou word.
Die Beheerliggaam kan besluit om onderhoude te voer met ouers wat aansoek om vrystelling gedoen het. Hierdie onderhoude is geskeduleer vir die eerste 2 weke in Februarie.
6.2 Dit is nie moontlik om 'n rekening vir Januarie-maand betreffende onderrig- en losiesgelde nou reeds aan ouers te stuur nie. Februarie sal u 'n rekening vir Januarie- en Februariemaand ontvang. Aangesien onderrig- en losiesgelde vooruitbetaalbaar is, versoek ons ouers om hul Januarie-rekening (skool en koshuis) so spoedig moontlik te betaal, voor of op 31 Januarie.
6.3. Vir direkte inbetalings van onderriggeld in die skool se bankrekening, verskaf ons graag die
NAAM VAN REKENING: HOËRSKOOL LANGENHOVEN
REKENINGNOMMER: 162 652 2235
VERW: KIND SE NAAM
Losiesgelde beloop R13 725 per kosganger per jaar. Hierdie losiesgeld kan soos volg in paaiemente betaal word:
- R3 437.50 per kwartaal vooruitbetaalbaar
- R1 375 per maand x 10 maande
- Die laaste paaiement is voor of op 13 Oktober 2017 betaalbaar.
Indien u van mening is dat u kwalifiseer vir 'n departementele losiesbeurs, moet u asseblief dadelik met mev Sandra Blom by die skool skakel en 'n aansoekvorm bekom. Ouers wat in gebreke bly om voor 27 Januarie 2017 'n aansoek om 'n losiesbeurs in te dien, sal vir die volle bedrag aanspreeklik gehou word.
Vir direkte inbetalings van losiesgelde in die koshuis se bankrekening, verskaf ons graag die volgende besonderhede:
NAAM VAN REKENING: HUIS CJ PAUW
REKENINGNOMMER: 162 653 2427
VERWYSING: KIND SE NAAM
Elke leerder het 'n dasboek ontvang wat belangrike inligting bevat. U moet asseblief die gedeelte wat oor die skoolreëls en strafbeleid handel, goed bestudeer, die afskeurstrokie invul en onderteken. Stuur dit asseblief op Maandag, 16 Januarie saam met u kind terug skool toe.
Die skool se leerdertal staan tans op 453. 100 nuwe Gr 8-leerders is ingeskryf.
10. DIE GOEDGEKEURDE SKOOLKWARTALE VIR 2017 IS SOOS VOLG:
Eerste kwartaal 11 Januarie - 31 Maart
Tweede kwartaal 18 April - 30 Junie
Derde kwartaal 24 Julie - 29 September
Vierde kwartaal 9 Oktober - 6 Desember
11. BEHEERLIGGAAM EN OOV
Die ouerkomponent van die Beheerliggaam vir 2017 sien soos volg daaruit:
Voorsitter: Mnr Frans Myburgh
Onder-Voorsitter: Mnr Francois Malherbe
Tesourier: Mnr Jan de Beer
Addisionele Lede: Mnr Willie Prins
Mnr Kobus Marais
Mev Engelize du Preez
Mnr Craig Boswell
Deur die SA-Skolewet onderskryf die regering sy verbintenis tot ouers se reg om betrokke te wees by die beheer van hul kinders se skole. Om dié rede is dit noodsaaklik dat lede van skoolbeheerliggame ondersteun word in die taak wat aan hulle toevertrou word.
Mev Elmari Vosloo tree weer vanjaar op as voorsitter van die OOV. Baie sterkte aan haar en haar span wat deel uitmaak van hierdie onmisbare vereniging.
12. VERSOEKE AAN OUERS
Met 'n nuwe skooljaar wat pas afgeskop het, rig ons graag die volgende versoeke aan u as ouers:
Neem asseblief vrymoedigheid om die skool te kontak as daar enigiets is wat u pla of
waaroor u ongelukkig is.
Vat die skool se hand wat dissipline betref en ondersteun die skool se dissiplinêre
stelsel - ouer en skool kan nie teen mekaar werk nie!
Sorg dat u kind elke dag skool toe gaan. Laat die skool weet as u kind afwesig gaan
Maak seker dat u kind met die regte skooldrag die skool bywoon en dat sy of haar
algemene voorkoms (o.a. hare) voldoen aan die skoolreëls.
Kom asseblief u finansiële verpligtinge teenoor die skool nougeset na.
Ondersteun die aktiwiteite van die skool sover moontlik.
Maak seker dat u die kwartaallikse kontakbriewe van die skool lees en vra elke Vrydag
vir u kind die weeklikse Dassedagsê - so bly u op hoogte van dit wat in die skool gebeur.
Die volgende inligtingstukke word ingesluit:
- Brief van Beheerliggaam rakende onderriggelde
- Kwartaalprogram – Eerste kwartaal 2017
As mens se kind baie slim,
baie mooi en baie talentvol is,
het jy niks om op trots te wees nie,
want jy het hom so by God gekry.
Maar as jou kind ’n goedgemanierde en
fyn gebalanseerde mens is wat sy plek
in die samelewing kan volstaan,
dan is dit ’n aanduiding van hoe goed
jou ouerskap geslaag het.